text:
19/2012. (III. 6.) VM rendelete a különleges rizstámogatás igénybevételének szabályairól.
A mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó eljárás egyes
kérdéseiről szóló 2007. évi XVII. törvény 81. § (3) bekezdés a) pontjában kapott felhatalmazás alapján – az egyes miniszterek,
valamint a Miniszterelnökséget vezető államtitkár feladat- és hatásköréről 212/2010. (VII. 1.) Korm. rendelet 94. § a) és b) pontjában
meghatározott feladatkörömben eljárva – a következőket rendelem el:
1. § E rendelet alkalmazásában: 1. gazdasági szempontból sérülékeny terület:
a) a társadalmi-gazdasági és infrastrukturális szempontból elmaradott, illetve az országos átlagot jelentősen
meghaladó munkanélküliséggel sújtott települések jegyzékéről szóló kormányrendelet szerinti település,
b) a kedvezményezett térségek besorolásáról szóló 311/2007. (XI. 17.) Korm. rendelet 2. melléklete szerinti kistérség;
2. környezeti szempontból érzékeny terület: a) az európai közösségi jelentőségű természetvédelmi rendeltetésű területekkel érintett földrészletekről szóló
miniszteri rendelet hatálya alá tartozó település, valamint b) a vizek mezőgazdasági eredetű nitrátszennyezéssel szembeni védelméről szóló kormányrendelet szerinti
nitrátérzékeny terület; 3. különleges rizstámogatás: a közös agrárpolitika keretébe tartozó, mezőgazdasági termelők részére meghatározott
közvetlen támogatási rendszerek közös szabályainak megállapításáról és a mezőgazdasági termelők részére
meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK
rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i
73/2009 tanácsi rendelet (a továbbiakban: 73/2009/EK tanácsi rendelet) 68. cikk (1) bekezdés b) pontja szerinti
rizs termeléséhez kötött különleges támogatás; 4. rizstermesztő: az a termelő, aki vagy amely a 73/2009/EK tanácsi rendelet alapján 1006 10 KN kód alá tartozó rizst
termeszt. 2. § (1) A különleges rizstámogatást vehet igénybe a rizstermesztő azon területek után, amelyekre teljesülnek az alábbi
feltételek: a) a 73/2009/EK tanácsi rendelet 73. cikk alapján 1006 10 KN kód alá tartozó rizst termesztenek rajta,
b) a 73/2009/EK tanácsi rendelet 74. cikk alapján az állományt rendes növekedési feltételek mellett legalább
a virágzás kezdetéig megőrzik, c) a rizst legkésőbb május 31-éig bevetik, és
d) gazdasági szempontból sérülékeny, illetve környezeti szempontból érzékeny területen helyezkedik el.
(2) A rizstermesztő csak egyszeri kifizetésben részesülhet azon terület után is, amely gazdasági szempontból sérülékeny
és környezeti szempontból érzékeny területnek is minősül. (3) A különleges rizstámogatás kifizetésének feltétele, hogy a rizstermesztő a tárgyévben külön jogszabály szerinti
egységes területalapú támogatási kérelmet nyújtson be, és kérelmét a Mezőgazdasági és Vidékfejlesztési Hivatal
(a továbbiakban: MVH) részben vagy egészben jóváhagyja. (4) Jogosult a különleges rizstámogatásra az a rizstermesztő is, aki vagy amely felszámolási, végelszámolási vagy
adósságrendezési eljárás alatt áll feltéve, hogy az e rendeletben meghatározott egyéb feltételeknek megfelel.
3. § (1) A különleges rizstámogatás forrása az Európai Mezőgazdasági Garancia Alapnak az Európai Bizottság által
meghatározott pénzügyi kerete. (2) A különleges rizstámogatás keretösszege évente 1 300 000 euró, a támogatható terület nagysága évente 3222 hektár.
(3) A különleges rizstámogatás mértékét a (2) bekezdés szerinti pénzügyi keret és az összes, e rendelet alapján
támogatásra jogosult rizstermesztő által bejelentett rizstermő terület nagysága alapján évente külön jogszabály
határozza meg. Amennyiben a bejelentett rizstermő terület nagysága meghaladja a 3222 hektárt, arányos
visszaosztást kell alkalmazni. (4) A különleges rizstámogatás maximális összege hektáronként nem haladhatja meg az 520 eurót évente.
(5) A támogatás 1 hektárnál kisebb támogatható területre nem folyósítható.
(6) Jelen rendelet alkalmazása során különös figyelemmel kell lenni a 73/2009/EK tanácsi rendelet 28. cikkének
(1) bekezdés b) pontjában meghatározott, a közvetlen kifizetések odaítélésének minimumkövetelményeire, valamint
a 73/2009/EK tanácsi rendeletnek az ugyanezen rendelet IV. és V. címében a mezőgazdasági termelők részére
meghatározott támogatási rendszerek tekintetében történő alkalmazására vonatkozó részletes szabályok
megállapításáról szóló, 2009. október 29-i 1121/2009/EK bizottsági rendelet VII. mellékletében rögzítettekre.
4. § (1) A támogatási kérelmet a benyújtás évében hatályban lévő Európai Mezőgazdasági Garancia Alapból, az Európai
Mezőgazdasági Vidékfejlesztési Alapból, valamint a központi költségvetésből finanszírozott egyes támogatások
igénybevételével kapcsolatos egységes eljárási szabályokról szóló miniszteri rendelet (a továbbiakban: egységes
kérelem rendelet) szerinti egységes kérelem keretében, az arra vonatkozó szabályoknak megfelelően kell benyújtani.
(2) Különleges rizstámogatás olyan terület után igényelhető, amelyre egységes területalapú támogatást is igényeltek.
(3) Az (1) bekezdés szerinti támogatási kérelem egyben kifizetési kérelemnek is minősül.
(4) A támogatási kérelem a) a rizstermesztő személyazonosságának megállapítására szolgáló adatokat,
b) a rizstermesztő által művelt rizstermő terület nagyságára vonatkozó adatokat,
c) a gazdaság rizstermesztési tevékenységének táblaazonosító szerint megjelölt helyét, és
d) a rizstermesztőnek a különleges rizstámogatás igénybevételi feltételeinek tudomásul vételére vonatkozó
nyilatkozatát tartalmazza. 5. § Az MVH a különleges rizstámogatás igénybevételi feltételeinek teljesülését az e rendelet alapján bejelentett rizstermő
terület vonatkozásában ellenőrzi, amely a tárgyévben különleges rizstámogatást igénybevevő valamennyi
rizstermesztő 10%-ára terjed ki. 6. § (1) Az e rendelet alapján vállalt feltételek teljesítésével összefüggő elháríthatatlan külső ok (vis maior) igazolására
az EMGA-ból finanszírozott egységes területalapú támogatásra vonatkozó szabályokat kell alkalmazni.
(2) Az elháríthatatlan külső ok (vis maior) miatti igazolási kérelmet az egységes kérelem rendeletben foglaltak szerint
kell benyújtani. 7. § (1) Az egységes területalapú támogatáshoz kapcsolódóan a különleges rizstámogatás esetén a mezőgazdasági termelő
köteles betartani az egységes területalapú támogatások igénybevételéhez teljesítendő feltételeket.
(2) A kölcsönös megfeleltetésre vonatkozó szabályok megsértése esetén a közösségi jogi aktuson alapuló
jogkövetkezményeket az e rendelet alapján igénybe vett kiegészítő támogatásra figyelemmel kell alkalmazni.
8. § Ez a rendelet a kihirdetését követő harmadik napon lép hatályba.
9. § Ez a rendelet a) a közös agrárpolitika keretébe tartozó, mezőgazdasági termelők részére meghatározott közvetlen támogatási
rendszerek közös szabályainak megállapításáról és a mezőgazdasági termelők részére meghatározott egyes
támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról,
valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi
rendelet, b) a 73/2009/EK tanácsi rendeletnek az ugyanezen rendelet IV. és V. címében a mezőgazdasági termelők részére
meghatározott támogatási rendszerek tekintetében történő alkalmazására vonatkozó részletes szabályok
megállapításáról szóló, 2009. október 29-i 1121/2009/EK bizottsági rendelet,
c) a közös agrárpolitika keretébe tartozó, mezőgazdasági termelők részére meghatározott közvetlen támogatási
rendszerek közös szabályainak megállapításáról és a mezőgazdasági termelők részére meghatározott egyes
támogatási rendszerek létrehozásáról szóló 73/2009/EK tanácsi rendelet III. címében előírt egységes támogatási
rendszer végrehajtására vonatkozó részletes szabályok megállapításáról szóló, 2009. október 29-i 1120/2009/EK
bizottsági rendelet, és d) a 73/2009/EK tanácsi rendeletnek a kölcsönös megfeleltetés, a moduláció és az integrált igazgatási és ellenőrzési
rendszer tekintetében, az említett rendeletben létrehozott, mezőgazdasági termelők részére meghatározott
közvetlen támogatási rendszerek keretében történő végrehajtására vonatkozó részletes szabályok
megállapításáról, valamint az 1234/2007/EK tanácsi rendeletnek a kölcsönös megfeleltetés tekintetében,
a borágazatban meghatározott támogatási rendszer keretében történő végrehajtására vonatkozó részletes
szabályok megállapításáról szóló, 2009. november 30-i 1122/2009/EK bizottsági rendelet
végrehajtásához szükséges rendelkezéseket állapít meg. Dr. Fazekas Sándor s. k.,
vidékfejlesztési miniszter


type: legislation

jurisdiction: Hungary

text:
1963/2015. (XII. 23.) Korm. határozata a martonvásári agrár-innovációs centrum (a Magyar Tudományos Akadémia Agrártudományi Kutatóközpont új kutatási tömbje) kialakításával és egyes agrárturisztikai fejlesztések támogatásával kapcsolatos intézkedésekről.
A Kormány
 1. felhívja a  nemzeti fejlesztési minisztert, hogy – a  Belügyminisztérium és a  Nemzetgazdasági Minisztérium budai
Várnegyedben történő elhelyezésével kapcsolatos intézkedésekről szóló 1837/2015. (XI. 24.) Korm. határozat
2.  pont b)  alpontjában foglaltak szerint – tegye meg a  szükséges intézkedéseket annak érdekében, hogy az
MTA  tulajdonában álló, a  Budapest I. kerület, Országház utca 28–32., illetve Úri utca 49–51. szám alatti ingatlanegyüttes tulajdonjogát az  állam – az  MTA erre irányuló ajánlattétele esetén – adásvétel útján megszerezze, majd
az ingatlan-együttes a Közbeszerzési és Ellátási Főigazgatóság vagyonkezelésébe kerüljön;
Felelős: nemzeti fejlesztési miniszter
Határidő: az MTA adásvételre irányuló ajánlattételét követően azonnal
2. felhívja a  Miniszterelnökséget vezető minisztert, hogy a  nemzetgazdasági miniszterrel együtt a  2014–2020-as
tervezési ciklus során intézkedjen a „Martonvásári agrár-innovációs centrum, kutatás-fejlesztési beruházási célterület
és egyes agrárturisztikai fejlesztések” kiemelt projektként történő előterjesztéséről, valamint a program ütemezett
pénzügyi támogatásának biztosításáról;
Felelős: Miniszterelnökséget vezető miniszter
 nemzetgazdasági miniszter
Határidő: azonnal
3. felhívja a  nemzetgazdasági minisztert, hogy a  2016. évi központi költségvetés terhére gondoskodjon a  Magyar
Tudományos Akadémia (a továbbiakban: MTA) Agrártudományi Kutatóközpont kutatási infrastruktúra fejlesztésének
folytatásához szükséges 1000 millió forint biztosításáról a  Nemzeti Kutatási, Fejlesztési és Innovációs Hivatal
fejezetben;
Felelős: nemzetgazdasági miniszter
Határidő: 2016. február 28. 4. felhívja a  nemzetgazdasági minisztert, hogy a  2016. évi központi költségvetés terhére biztosítson az  új
agrár-innovációs kutatótömb megvalósításához szükséges 3000 millió forintot, valamint a  látogatóközpont
megvalósításhoz 800 millió forintot az MTA részére a Miniszterelnökség fejezetben;
Felelős: nemzetgazdasági miniszter
Határidő: 2016. február 28. 5. felhívja a nemzetgazdasági minisztert, hogy a 2017. évi központi költségvetés tervezése során gondoskodjon az új
agrár-innovációs kutatótömb megvalósításához szükséges további 3000 millió forint biztosításáról az  MTA részére
a Miniszterelnökség fejezetben;
Felelős: nemzetgazdasági miniszter
Határidő: 2017. évi központi költségvetés tervezésével egyidejűleg
6. felhívja a földművelésügyi minisztert, hogy a Nemzeti Földalapkezelő Szervezet (a továbbiakban: NFA) útján tegye
meg a  szükséges intézkedéseket annak érdekében, hogy az  MTA tulajdonában álló, Martonvásár 0143, 0149/2,
0137/2, 0138, 0139, 0140, 0161/2, 0126, 0120/2 és 0101/2 helyrajzi számú, mező- és erdőgazdasági hasznosítású
földnek minősülő ingatlanok (a továbbiakban: Ingatlan) tulajdonjogát – az MTA erre irányuló ajánlattétele esetén –
az állam adásvétel útján megszerezze;
Felelős: földművelésügyi miniszter
Határidő: az MTA adásvételre irányuló ajánlattételét követően azonnal
7. a  termőföld védelméről szóló 2007. évi CXXIX. törvény 11.  § (2) és (3)  bekezdésében foglaltakra figyelemmel
beruházási célterületté nyilvánítja az  Ingatlant, valamint a  belőle – telekalakítási eljárások jogerős befejezését
követően – kialakított földrészleteket;
8. felhívja a  földművelésügyi minisztert, hogy az  Ingatlan állami tulajdonba kerülését követően az  NFA útján tegye
meg a szükséges intézkedéseket az  Ingatlan művelésből történő kivonása és az  Ingatlanon fennálló haszonbérleti
jogviszony megszüntetése érdekében;
Felelős: földművelésügyi miniszter
Határidő: az Ingatlan állami tulajdonba kerülését követően azonnal
9. felhívja a  nemzeti fejlesztési minisztert, hogy a  8.  pontban foglaltak végrehajtását követően a  Magyar Nemzeti
Vagyonkezelő Zártkörűen Működő Részvénytársaság (a  továbbiakban: MNV Zrt.) útján tegye meg a  szükséges
intézkedéseket annak érdekében, hogy Martonvásár Város Önkormányzatának (a  továbbiakban: Önkormányzat)
erre irányuló kezdeményezése esetén az Ingatlan az Önkormányzat részére értékesítésre kerüljön;
Felelős: nemzeti fejlesztési miniszter
Határidő: Önkormányzat adásvételre irányuló kezdeményezését követően azonnal
10. felhívja a  földművelésügyi minisztert, hogy az  NFA útján tegye meg a  szükséges intézkedéseket a  Martonvásár
0172/2, 0210, 0212, 0216/4 helyrajzi számú (a továbbiakban: Ingatlan II.), mező- és erdőgazdasági hasznosítású
földnek minősülő ingatlanok termelésből és művelésből történő kivonása, és az  Ingatlan II. tekintetében fennálló
vagyonkezelői jogviszony megszüntetése érdekében, valamint a  Martonvásár 0206/1 és 0206/2 szántó és legelő
besorolású ingatlanokon gondoskodjon csereerdő telepítéséről;
Felelős: földművelésügyi miniszter
Határidő: azonnal 11. felhívja a  nemzeti fejlesztési minisztert, hogy a  10.  pontban foglaltak végrehajtását követően az  MNV Zrt.
útján tegye meg a  szükséges intézkedéseket annak érdekében, hogy az  Önkormányzatnak az  erre irányuló
kezdeményezése esetén az  Ingatlan II. az  Önkormányzat részére közérdekű cél megvalósítása és törvényben
meghatározott feladatai elősegítése érdekében ingyenesen átadásra kerüljön.
Felelős: nemzeti fejlesztési miniszter
Határidő: Önkormányzat átvételre irányuló kezdeményezését követően azonnal
Orbán Viktor s. k.,
 miniszterelnök


text:
1251/2011. (VII. 18.) Korm. határozata a rendkívüli kormányzati intézkedések előirányzatból történő átcsoportosításról.
1. A Kormány az államháztartásról szóló 1992. évi XXXVIII. törvény (a továbbiakban: Áht.) 38. § (1) bekezdésében
biztosított jogkörében 7103,0 millió forint átcsoportosítását rendeli el a melléklet szerint a Magyar Köztársaság
2011. évi költségvetéséről szóló 2010. évi CLXIX. törvény XI. Miniszterelnökség fejezet, 3. Rendkívüli kormányzati
intézkedések cím terhére. Felelős: nemzetgazdasági miniszter Határidő: 2011. július 31.
2. A Kormány felkéri a belügyminisztert, hogy a fegyveres szervek hivatásos állományú tagjainak szolgálati viszonyáról
szóló 1996. évi XLIII. törvény 276/A. §-a szerinti távolléti díj iránti kérelem elbírálásának rendjéről szóló 371/2010.
(XII. 31.) Korm. rendelet módosítását készítse elő oly módon, hogy az tartalmazza a távolléti díj és annak kamatai
kifizetésének eljárási rendjét. Felelős: belügyminiszter Határidő: azonnal 3. A Kormány az Áht. 26. § (4) bekezdése szerint a XIV. Belügyminisztérium fejezet 12. cím „Országos Katasztrófavédelmi
Főigazgatóság” részére az 1. pont alapján nyújtott összeg tekintetében elszámolási kötelezettséget, a fel nem használt
rész tekintetében visszafizetési kötelezettséget állapít meg. Felelős: belügyminiszter
Határidő: 2011. december 15. 4. Ez a határozat a közzétételét követő napon lép hatályba.
Semjén Zsolt s. k.,
miniszterelnök-helyettes


text:
50/2012. (IV. 5.) OVB határozata.  Az Országos Választási Bizottság – 2012. április 2-án megtartott ülésén – a lelkiismereti és vallásszabadság jogáról,
valamint az egyházak, vallásfelekezetek és vallási közösségek jogállásáról szóló 2011. évi CCVI. törvény 14. §
(1) bekezdése által alkalmazni rendelt az országos népszavazásról és népi kezdeményezésről szóló 1998. évi III. törvény
(a továbbiakban: Nsztv.) 2. §-ában, valamint a választási eljárásról szóló 1997. évi C. törvény (a továbbiakban: Ve.)
131/A. § b) pontjában foglalt hatáskörében eljárva a Teljes Evangéliumi Keresztény Közösség Mahanaim Gyülekezet
(Budapest, 1071 Damjanich u. 35.) képviseletében dr. Kováts György (a továbbiakban: beadványozó) által benyújtott
népi kezdeményezés tárgyában meghozta a következő határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – a Kúriához címzett kifogást lehet
benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest, Pf. 2;
fax: 06-1-7950-143). A bírósági eljárásban az ügyvédi képviselet kötelező. A jogi szakvizsgával rendelkező személy saját
ügyében ügyvédi képviselet nélkül is eljárhat. A bírósági eljárás nem tárgyi illetékmentes. Az illeték mértéke 15 000 Ft.
Faxon benyújtott beadványon az illeték nem róható le.
Indokolás I. A beadványozó 2012. március 9-én aláírásgyűjtő ív mintapéldányát nyújtotta be az Országos Választási Bizottsághoz
hitelesítés céljából. Az aláírásgyűjtő íven a következő kérdés szerepelt:
„A 2011. évi CCVI. törvény 14.§-a alapján ezennel kinyilvánítjuk, hogy támogatjuk és egyben kérjük, hogy az Országgyűlés a
Teljes Evangéliumi Keresztény Közösség Mahanaim Gyülekezet (székhely: Budapest, 1071 Damjanich u. 35.; bejegyzési
szám: pk. 63346/1.; adószám: 19013622-2-42; statisztikai számjel: 19013622 9491 551-01) alapcélként vallási
tevékenységet végző egyesületet egyházként ismerje el.” A 2011. évi CCVI. törvény 14. § (1) bekezdése szerint az alapcélként vallási tevékenységet végző egyesület egyházként
való elismerését az egyesület törvényes képviselője az országos népi kezdeményezésre vonatkozó szabályok
alkalmazásával teheti meg. A 2011. évi CCVI. törvény 34. § (2) bekezdése szerint: „A lelkiismereti és vallásszabadság jogáról, valamint az egyházak,
vallásfelekezetek és vallási közösségek jogállásáról szóló 2011. évi C. törvény hatályvesztéséig a lelkiismereti és
vallásszabadság jogáról, valamint az egyházak, vallásfelekezetek és vallási közösségek jogállásáról szóló 2011. évi
C. törvénynek az egyházkénti elismerésre vonatkozó szabályaira tekintettel a miniszterhez kérelmet benyújtó egyház
e törvény szerinti elismeréséről az Országgyűlés – a népi kezdeményezésre vonatkozó szabályok kivételével – a 14. §
(3)–(5) bekezdése szerinti eljárás keretében 2012. február 29-éig dönt.” A beadványozó fent megjelölt kérelemmel élt,
s arról az Országgyűlés 8/2012. (II. 29.) OGY határozattal döntött, melyben a kérelmét elutasította.
A 2011. évi CCVI. törvény 34. § (4) bekezdése szerint: „Ha az Országgyűlés a (2) bekezdés szerinti elismerést valamely
egyház tekintetében elutasítja, az egyház 2012. március 1-jétől az e törvény és más jogszabályok alkalmazásában az
(1) bekezdés szerinti szervezetnek minősül, akire a 35–37. §-t kell alkalmazni azzal, hogy
a) az egyházként való elismerésre a 14. § (5) bekezdése szerinti országgyűlési határozat közzétételétől számított egy év
elteltével indított népi kezdeményezés alapján kerülhet sor, …”
Fentiekre tekintettel az Országos Választási Bizottság megállapítja, hogy a kezdeményezésben foglalt kérdésben
országos népi kezdeményezés indítására 2013. március 1-jéig nincs lehetőség.
Fentiekre tekintettel az Országos Választási Bizottság – mivel a kérdés megfogalmazása nem felel meg a törvényben
foglalt követelményeknek – az aláírásgyűjtő ív mintapéldányának hitelesítését megtagadja.
II. A határozat a 2011. évi CCVI. törvény 14. § (1) és (5) bekezdésein, 34. § (2) és (4) bekezdésein, az Nsztv. 2. §-án,
18. § b) pontján, a 8/2012. (II. 29.) OGY határozaton, a jogorvoslatról szóló tájékoztatás a Ve. 130. §-ának (1) bekezdésén,
az illetékekről szóló tájékoztatás az 1990. évi XCIII. törvény 37. § (1) bekezdésén, 39. § (3) bekezdés d) pontján, 42. §
(1) bekezdés g) pontján alapul. Dr. Bordás Vilmos s. k.,
az Országos Választási Bizottság elnöke


text:
1465/2018. (IX. 25.) Korm. határozata a debreceni autóipari központ, illetve környezete gazdasági, oktatási és kulturális fenntartható fejlődéséért felelős kormánybiztos kinevezéséről és feladatairól.
1. A Kormány a  központi államigazgatási szervekről, valamint a  Kormány tagjai és az  államtitkárok jogállásáról
szóló 2010. évi XLIII. törvény (a  továbbiakban: Ksztv.) 31.  § (1)  bekezdésében meghatározott feladatkörében
eljárva, dr.  Palkovics Lászlót – 2018. szeptember 1. napjától 2020. augusztus 31. napjáig – a  debreceni autóipari
központ, illetve környezete gazdasági, oktatási és kulturális fenntartható fejlődéséért felelős kormánybiztossá
(a továbbiakban: kormánybiztos) nevezi ki.
2. A kormánybiztos az 1. pont szerinti feladatkörében koordinálja:
a) a debreceni autóipari központ (a továbbiakban: központ) és térsége közlekedési és egyéb infrastruktúrájának,
valamint közszolgáltatásainak fejlesztését,
b) a központ és térsége tudásfejlesztési koncepciójának megalkotását és javaslatot tesz az  ehhez kapcsolódó
szervezeti és tartalmi intézkedésekre, különös tekintettel a  Debreceni Egyetem műszaki képzési profiljára,
valamint a szakképzés fejlesztésére,
c) a Debrecen Megyei Jogú Város Önkormányzata által megalkotott fejlesztési koncepció megvalósításának
kormányzati támogatását,
d) a debreceni innovációs és tudományos környezet, illetve science park koncepciójának kidolgozását és
megvalósítását,
e) a központ gazdasági környezetének fejlesztését elősegítő határon túli, valamint nemzetközi kapcsolatok
élénkítését.
3. A kormánybiztos tevékenységét a miniszterelnök irányítja.
 4. A kormánybiztos tevékenységét titkárság nem segíti.
 5. A kormánybiztos e tevékenységére tekintettel díjazásra, juttatásra nem jogosult.
 6. Ez a határozat a közzétételét követő napon lép hatályba.
Orbán Viktor s. k.,
 miniszterelnök


text:
1428/2017. (VI. 29.) Korm. határozata az IKOP-2.1.0-15-2017-00035 azonosító számú („Püspökladány–Biharkeresztes szűk keresztmetszet kiváltás és villamosítás” című) projekt előkészítési költségeinek finanszírozásáról.
A Kormány
 1. egyetért az IKOP-2.1.0-15-2017-00035 azonosító számú, „Püspökladány–Biharkeresztes szűk keresztmetszet kiváltás
és villamosítás” című kiemelt projekt (a  továbbiakban: projekt) előkészítési költségeinek 1.  melléklet szerinti
finanszírozásával;
2. egyetért a projekt támogatási szerződésének az 1. melléklet szerinti megkötésével;
Felelős: nemzeti fejlesztési miniszter
Határidő: 2017. július 30.
3. felhívja a  nemzeti fejlesztési minisztert, hogy a  kivitelező kiválasztására irányuló közbeszerzési eljárások
során megismert, a  kivitelezésre vonatkozó árajánlatok alapján tegyen javaslatot a  Kormány részére a  projekt
kivitelezéséhez szükséges források biztosítása érdekében.
Felelős: nemzeti fejlesztési miniszter
Határidő: a közbeszerzési eljárások lefolytatását követően azonnal
Orbán Viktor s. k.,
 miniszterelnök


text:
60/2018. (VI. 13.) ME határozata helyettes államtitkár megbízatása megszűnésének megállapításáról.
A közszolgálati tisztviselőkről szóló 2011. évi CXCIX. törvény 223. § (3) bekezdésében foglalt jogkörömben eljárva,
az emberi erőforrások miniszterének előterjesztésére megállapítom, hogy
Nagy Zoltánnak, az  Emberi Erőforrások Minisztériuma helyettes államtitkárának e  megbízatása áthelyezésére
tekintettel
– 2018. június 5-ei hatállyal – megszűnt. Orbán Viktor s. k.,
 miniszterelnök